**JUDEŢUL SATU MARE**

**CONSILIUL JUDEŢEAN SATU MARE**

## SERVICIUL MANAGEMENTUL RESURSELOR UMANE,

Nr. \_\_\_\_\_\_\_\_\_\_\_\_\_/\_\_\_\_\_\_\_\_\_\_2025

**RAPORT DE SPECIALITATE**

la Proiectul de hotărâre privind desemnarea reprezentantului Consiliului Județean Satu Mare în

Consiliul de Administrație al Bibliotecii Județene Satu Mare

Legea bibliotecilor nr. 334/2002, republicată, cu modificările şi completările ulterioare,

cuprinde prevederi referitoare la conducerea și organizarea bibliotecilor în cadrul Capitolului 5 - Conducerea bibliotecilor la art. 54: „ *(1) În cadrul bibliotecilor de drept public cu personalitate juridică funcţionează* ***consilii de administraţie****, cu rol consultativ.*

*(2)* ***Consiliul de administraţie*** *este condus de directorul general sau, după caz, de director, în calitate de preşedinte, şi este* ***format din maximum 11 membri****, astfel: director general sau director, director general adjunct sau director adjunct, director economic sau contabil-şef şi reprezentanţi ai principalelor compartimente ale bibliotecii, desemnaţi prin decizie a directorului general, respectiv a directorului, precum şi* ***un reprezentant al autorităţii finanţatoare, desemnat de aceasta****.*

*(3) Consiliul de administraţie al bibliotecii funcţionează în baza regulamentului de organizare şi funcţionare a bibliotecii.”*

Prin Hotărârea Consiliului Judeţean Satu Mare nr. 160/2023 privind reorganizarea şi aprobarea Organigramei, a Statului de funcții și a Regulamentului de Organizare și Funcționare ale Bibliotecii Județene Satu Mare, cu modificările şi completările ulterioare, a fost aprobat Regulamentului de organizare și funcționare al Bibliotecii Județene Satu Mare și au fost stabilite atribuțiile Consiliului de administrație :

“*Art. 13. (5) Atribuțiile Consiliului de administrație.*

*Consiliul de administraţie emite avize cu caracter consultativ care vizează:*

*a). structura organizatorică, organigrama şi statul de funcţii;*

*b). proiectul anual de buget al bibliotecii;*

*c). proiectul planului de investiţii, reparaţii capitale şi curente;*

*d). calendarul evenimentelor și activităților culturale, educative și de informare;*

*e). promovarea imaginii Bibliotecii;*

*f). realizarea măsurilor privind îmbunătăţirea condiţiilor de muncă;*

*g). programul anual de pregătire şi perfecţionare a personalului de specialitate;*

*h). sancţiunile disciplinare.* ”

Luând în considerare noua componenţă a Consiliului Judeţean Satu Mare, rezultată ca urmare a alegerilor locale din anul 2024 precum şi necesitatea desemnării unui reprezentant al autorităţii în cadrul consiliului de administraţie al instituţiei de cultură Biblioteca Județeană Satu Mare,

în temeiul prevederilor art. 182 alin. (4) cu trimitere la cele ale art. 136 alin. (8) lit.b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind desemnarea reprezentantului Consiliului Județean Satu Mare în Consiliul de Administrație al Bibliotecii Județene Satu Mare**

**ŞEF SERVICIU, VIZAT JURIDIC,**

Bîja Tania cons. jr. Bodó Nicoleta

Red/Tehn. B.N. 5 ex.